इन्होंने मिलकर घोल को तैयार करके पैक करने में मददगार कुछ मशीनों को खरीदा और इस प्रकार आईडी फ्रेश (iD Fresh) की नींव पड़ी। मुस्तफा कहते हैं, ‘‘यह बहुत ही सीधा सा विचार था। हम भारतीय घरों तक बिल्कुल स्वच्छ और अच्छी तरह से पैक किया गया घोल पहुंचाना चाहते थे।’’ काम को शुरू किये हुए कुछ सप्ताह ही बीते थे कि बैंगलोर के एक छोटे से उपनगर में प्रारंभ किया गया उनका यह कारखाना लोगों की नजरों में आने में सफल रहा और उनके इस विचार को मान्यता मिलती दिखी। जल्द ही आईडी फ्रेश ने घर पर ही पकाने लायक परिरक्षक-मुक्त भोजन सामग्री उपलब्ध करवाने के इरादे से एक बड़ा कारखाना प्रारंभ किया और इनका इरादा आने वाले समय में इसे एक बड़ी खाद्य कंपनी का रूप देेने का था।